b'\n_START_ARTICLE_\nCastelul Niepo\xc5\x82omice\n_START_SECTION_\nIstorie\n_START_PARAGRAPH_\nCastelu Niepo\xc5\x82omice a fost construit dup\xc4\x83 ordinul regelui Cazimir al III-lea cel Mare pe panta v\xc4\x83ii Vistula, pentru a servi ca un refugiu \xc3\xaen timpul expedi\xc8\x9biilor de v\xc3\xa2n\xc4\x83toare din apropiata P\xc4\x83durii Niepo\xc5\x82omice. Castelul este constituit din trei turnuri, cl\xc4\x83diri \xc3\xaen aripa de sud \xc8\x99i de est \xc8\x99i pere\xc8\x9bi cortin\xc4\x83 \xc3\xaen jurul cur\xc8\x9bii. Sigismund I cel B\xc4\x83tr\xc3\xa2n i-a reconstruit structura, d\xc3\xa2ndu-i forma unui patrulater cu o curte interioar\xc4\x83. Gr\xc4\x83dinile reginei Bona Sforza au fost situate pe flancul sudic. \xc3\x8en 1550 marele incendiu a distrus aripile de est \xc8\x99i nord. Lucr\xc4\x83rile de reconstruc\xc8\x9bie au fost realizate in 1551-1568, sub supravegherea lui Tomasz Grzyma\xc5\x82a \xc8\x99i sculptorului Santi Gucci. De la sf\xc3\xa2r\xc8\x99itul secolului al XVI-lea, castelul a trecut \xc3\xaen m\xc3\xa2inile familiilor nobile Cury\xc5\x82o, Branicki \xc8\x99i Lubomirski. La acel moment, \xc3\xaen interioarele castelului au fost f\xc4\x83cute doar mici modific\xc4\x83ri (c\xc4\x83minele, tavanele). Construirea unei cur\xc8\x9bi arcade a \xc3\xaenceput \xc3\xaen 1635 \xc8\x99i a fost finalizat\xc4\x83 \xc3\xaen 1637. Invazia suedez\xc4\x83-brandenburg\xc4\x83 din 1655 a pus cap\xc4\x83t m\xc4\x83re\xc8\x9bia cl\xc4\x83dirii. \xc3\x8en timpul ocupa\xc8\x9biei, castelul a fost transformat \xc3\xaentr-un magazin de produse alimentare. \xc3\x8en secolul al XVIII-lea a fost achizi\xc8\x9bionat de c\xc4\x83tre regele August al II-lea cel Puternic \xc8\x99i Augustu al III-lea. Reconstruc\xc8\x9bia fostei re\xc8\x99edin\xc8\x9be regale a \xc3\xaenceput \xc3\xaen 1991, c\xc3\xa2nd a devenit proprietatea Municipalit\xc4\x83\xc8\x9bii Niepo\xc5\x82omice.'